cyanic-selkie/wikianc huggingface dataset:
Operasjon Entebbe
Operasjon Entebbe, også kjent som Entebbe-aksjonen, var en redningsaksjon utført av de israelske elitestyrkene, Sayeret Matkal, for å befri gisler på Entebbe lufthavn i Uganda. Aksjonen foregikk før midnatt natt til 4. juli 1976. Aksjonen ble kalt Operation Tordenkile (engelsk: Operation Thunderbolt eller Operation Thunderball) av de israelske styrkene, som planla og utførte oppdraget, men ble i ettertid omdøpt til Operation Yonatan etter aksjonslederen, oberst Jonathan «Yoni» Netanyahu (eldre bror til den senere israelske statsministeren Benjamin Netanyahu), som var den eneste israelske soldaten som omkom under aksjonen. Selve aksjonen varte i 90 minutter.
Kapringen
Den 27. juni 1976 kapret fire terrorister, to fra Folkefronten for Palestinas frigjøring og to fra den tyske Revolutionäre Zellen, Air France Flight 139, en Airbus A300, på vei fra Tel Aviv til Paris. Kapringen skjedde etter en planlagt mellomlanding i Athen. Kaprerne tvang pilotene til først å lande i Benghazi i Libya for å fylle drivstoff. Der ble en kvinnelig passasjer løslatt. Etter syv timer fortsatte flyet til Entebbe lufthavn utenfor Ugandas hovedstad Kampala, der flyets 248 passasjerer og tolv besetningsmedlemmer ble holdt som gisler. Flesteparten av passasjerene var israelske statsborgere, mens en mindre del var amerikanske og europeiske jøder. I Entebbe ble de fire terroristene møtt av ytterligere tre andre terrorister, støttet av den propalestinske diktatoren Idi Amin av Uganda.
Flykaprerne forlangte at Israel omgående skulle løslate 53 arabiske terrorister, som etter alt å dømme satt i primært israelske, men også europeiske fengsler. Etter landing på Entebbe, løslot flykaprerne den franske besetningen og alle ikke-jødiske passasjerer, mens de beholdt de 105 jødiske gislene. Tidsfristen for å oppfylle kaprernes krav var satt til 48 timer.
Den israelske regjeringen godtok å forhandle om flykaprernes krav og gikk samtidig i all hemmelighet i gang med å forberede en eventuell militær aksjon. Ved å godta forhandlinger, skaffet israelerne seg tid, og en ny tidsfrist ble satt til 4. juli 1976.
Forberedelsen
Mulighetene til å komme gislene til unnsetning virket ikke store på forhånd, dels fordi avstanden fra Israel til Uganda, rundt 4000 kilometer, og dels ville sjansene for å redde gislene være meget små i et eventuelt skytedrama. Ikke minst var det et stort problem at flyplassen ble beskyttet av Idi Amins ugandiske tropper, som lå i en ring rundt lufthavnen.
Den mulige militære operasjonen ble lagt i hendene på brigadegeneral Dan Shomron, som senere ble stabssjef for Israels forsvar (IDF). 1. juli presenterte han overfor forsvarssjefen og forsvarsministeren sin dristige aksjon i detaljer, som han hadde planlagt i samarbeid med Mossadoffiseren, Mookie Betzer.
Planen var basert på en rekke fordeler som israelerne hadde overfor terroristene. Entebbe, hvor gislene ble holdt fanget, ble i sin tid bygget av en israelsk entreprenør, så bygningsinnretningen og forholdene for øvrig var kjent. Ytterligere var de frigitte ikke-jødiske gislene i stand til å gi presise beskrivelser av terroristene, deres bevæpning, posisjoner samt deres inntog i lufthavnsbygningen. I tillegg hadde Israel overraskelsesmomentet på sin side, noe som var av stor betydning. Det var liten sannsynlighet for at flykaprerne hadde forberedt seg på en militær operasjon.
Planen innebar at det skulle sendes elitesoldater med utstyr av sted i en C-130 Hercules – den eneste flytypen som kunne brukes. Flyet lettet klokken 13.20 den 3. juli og satte kurs mot Uganda. Først etter avgangen ble den israelske regjering og lederen av opposisjonen, Menachem Begin, orientert om at flyet var på vei, og at aksjonen ennå kunne stoppes, såfremt regjeringen ikke oppnådde enighet. Det ble enighet etter tre timers debatt, hvorpå Dan Shomron fikk grønt lys til å gjøre det som måtte gjøres.
Eliteenheten, som skulle redde gislene, var under kommando av oberstløytnant Jonathan «Yoni» Netanyahu. Om bord på Hercules-flyet var det, utover soldatene, to jeeper og en sort Mercedes-Benz, som var av samme type som den Idi Amin normalt lot seg kjøre i. Ytterligere to Hercules-fly lettet samtidig – med flere soldater, som hadde til oppgave, etter landingen, å ødelegge jagerflyene fra det ugandiske flyvåpen som stod parkert på flyplassen. Et fjerde Hercules-fly skulle fly gislene hjem.
I tillegg til de fire Hercules-flyene besto enheten av to Boeing 707 – det ene et mobilt sykehus som skulle lande i Kenyas hovedstad, Nairobi, samt – på den første tredjedelen av turen – en eskorte av F-4 Phantom II-jagerfly.
Redningsaksjonen
Etter 7 timer og 40 minutter i luften landet flyene uten hjelp fra landstyrker og med bakluken åpen. Den sorte Mercedesen kjørte i følge med flere Land Rovere med elitesoldater mot terminalbygningen. Dette skulle ligne Idi Amin eller en annen høytstående embetsmann med følge og fjerne mistanken fra terrorister. De ble imidlertid møtt av to ugandiske vakter på veien, som visste at Idi Amin nylig hadde skiftet til en hvit Mercedes. De beordret bilistene å stoppe. Vaktene ble drept, og av frykt for at terroristene hadde oppdaget noe, ble farten satt opp.
De 29 elitesoldatene stormet lufthavnsbygningen idet de ankom, og gislene ble kommandert ned på gulvet på hebraisk. Etter et kort, men heftig og blodig skytedrama lyktes det elitesoldatene å drepe samtlige syv terrorister. Gislene ble transportert tilbake til flyet, men her begynte ugandiske soldater å åpne ild, og de drepte to gisler. Elitesoldatene besvarte ilden og vant over de ugandiske soldatene uten egne tap.
Bare én av de israelske soldatene mistet livet, elitetroppenes leder Jonathan Netanyahu. Han ble drept mens han eskorterte gislene ut mot de ventende flyene, antakelig av en ugandisk soldat i operasjonsrommet på Entebbe lufthavn. I tillegg døde en britisk statsborger, Dora Bloch, som i løpet av ugandernes aksjon hadde blitt kjørt til Kampalas sykehus. Liket hennes ble funnet på en sukkerplantasje flere år senere, og avgraderte britiske dokumenter viste at Idi Amin hadde beordret at hun skulle henrettes.
Klokken 23.59 lettet det siste israelske flyet fra Entebbe lufthavn og satte kursen mot Tel Aviv. Operasjonen skulle etter planen vare i 60 minutter og ble avsluttet på 59 minutter. Åtte timer senere landet alle flyene og gislene i Israel til en stormende velkomst.
Ole Edvard Antonsen
Ole Edvard Antonsen (født 25. april 1962 i Vang i Hedmark) er en norsk trompetist, flygelhornist, kornettist, musiker og dirigent. Han har tidligere vært ansatt i Oslo Filharmoniske orkester, men har etter hvert arbeidet mest som frilansmusiker og dirigent. Sistnevte hovedsakelig i Luftforsvarets musikkorps. Han er internasjonalt anerkjent, og er ofte brukt som trompetsolist.
Han er aktiv innen et vidt spekter av sjangere og spiller musikk innen klassisk musikk, kammermusikk, barokk, jazz og mer poprettet musikk. Han har gitt ut en rekke plater innen forskjellige sjangere og deltatt som solist på en rekke utgivelser med andre artister. For platen Tour De Force vant han Spellemannprisen 1992 i åpen klasse. Albumet har solgt over 140 000 eksemplarer i Norge. I 1995 fikk han Gammleng-prisen i klassen klassisk. 17. august 2007 ble han utnevnt til kommandør av St. Olavs Orden.
Ole Edvard er sønn av orkesterlederen Odd R. Antonsen og bror av musikerne Jens Petter og Tom Erik Antonsen.
Psilonychus
Psilonychus er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Levevis
Larvene lever i jorda der de eter på røtter.
Utbredelse
Slekten er utbredt i det sørlige Afrika.
Anna Maria Mühe
Anna Maria Mühe (født 1985 i Berlin) er en tysk skuespiller.
Hun er datter av skuespillerne Jenny Gröllmann og Ulrich Mühe, og ble oppdaget i 2001 av regissøren Maria von Heland, da hun fikk hovedrollen i Große Mädchen weinen nicht. Hun har fått skuespillerundervisning hos Marianne Fischer-Kupfer og Kristiane Kupfer.
Sandra Oh
Sandra Oh (født 20. juli 1971 i Nepean i Ontario i Canada) er en canadisk skuespiller.
Hennes foreldre er koreanske immigranter til Canada. Oh er blant annet kjent for sin rolle som turnuslegen dr. Cristina Yang i TV-serien Grey's Anatomy. Oh har spilt i flere filmer, og vært nominert til en rekke priser. Nylig var hun også nominert i kategorien for beste skuespillerinne på Emmy Awards, men vant ikke. Hun har imidlertid vunnet andre priser.
I 2003 spilte hun Patti i filmen Under The Tuscan Sun. I filmen var Ohs rollefigur kjæreste med rollefiguren til Kate Walsh, som også spiller i Grey's Anatomy.
Skuespilleren er skilt, etter å ha vært gift med regissør Alexander Payne i noen år. Hun har to søsken, søsteren Grace og lillebroren Raymond. I september 2007 ble Oh nominert til en Emmy-pris i kategorien «Beste kvinnelige birolle i en dramaserie». Hun hadde mange sterke konkurrenter, og to av disse var Katherine Heigl og Chandra Wilson, som også spiller i Grey's Anatomy. Men både Oh, Wilson og de andre nominerte måtte se seg slått av Heigl.
Andie MacDowell
Rosalie Anderson «Andie» MacDowell (født 21. april 1958) er en amerikansk skuespiller. Etter å ha deltatt i en serie TV-reklamer for Calvin Klein, fikk MacDowell sin filmdebut i Greystoke: The Legend of Tarzan, Lord of the Apes. I 1985 hadde hun en liten rolle i St. Elmo's Fire, men filmkarrieren lot til å ha stagnert.
Kristian Madsen
Mads Kristian Madsen (født 12. februar 1893, død 10. mars 1988) var en dansk sportsutøver som deltok under de olympiske leker 1920 i Antwerpen.
Madsen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.
Achim von Borries
Achim von Borries (født 1968) er en tysk filmregissør og manusforfatter. Han studerte ved det tyske film- og fjernsynsakademiet, og debuterte i 2000 med spillefilmen England!. I 2004 fulgte filmen Was nützt die Liebe in Gedanken. Som manusforfatter medvirket han også i Good bye, Lenin! og Babylon Berlin. I 2005 skrev han manus for tegnefilmen Die drei Räuber etter barneboken av Tomi Ungerer.
Rundtjern
Rundtjern er et vann i Østmarka i Oslo. Tjernet ligger på 225 moh og drenerer sørover og ned i Nøklevann.
Renren
Renren Network (kinesisk: 人人网, pinyin: Rénrénwǎng), frem til august 2009 kjent som Xiaonei Network (校内网) er et kinesisk nettsamfunn som er en kopi av Facebook. Det er populært blant særlig studenter og skoleelever i Kina.
Den hellige stad (vise)
«Den hellige stad», er opprinnelig en amerikansk vise, hvis opphav er noe ukjent. På enkelte skillingstrykk i Norge står en Adams oppført som tekstforfatter, og blir også kalt for «Adams lovsang». I Norge har sangen vært kjent lenge. De senere år har den også vært mye brukt til jul og er spilt inn på plate en rekke ganger.
Innspillinger (i utvalg)
Den har også vært spilt inn som instrumentalsolo for trompet, da gjerne med den engelske tittelen «The Holy City».
Renren
Renren er bare aktivt i Folkerepublikken Kina og tjener på at Facebook er blitt sperret av de kinesiske sensurmyndigheter. I april 2011 oppgav det å ha 31 millioner aktive månedlige brukere.
Heisekran
Heisekran eller kran, er en større innretning til å løfte og/eller flytte tunge gjenstander med.
En heisekran er som oftest maskindrevet, vanligvis elektrisk eller dieseldrevet. Den kan transportere en last både vertikalt og horisontalt. En innretning som kun kan transportere lasten vertikalt, betegnes som en heise-/løfteinnretning. En heisekran er som regel innrettet med et heisespill som trekker et ståltau med en krokinnretning festet i ytterenden som er trukket over en ståltauskive som er festet på en kranarm, som i sin tur kan heves og senkes slik at radiusen forandres. For å øke stabiliteten er som regel en kran utstyrt med horisontale støttebensbjelker for å øke støttebasisen, som igjen er utrustet med vertikale støttesylindere som kan kjøres opp og ned mot underlaget for å stille kranrammen i nivå.
Av kraner finnes det en mengde forskjellige design tilpasset til de formål de er designet for. Det finnes enda enkelte helt manuelle innretninger, men disse er etter hvert en sjeldenhet og vil kanskje langsomt dø ut her i den industrialiserte del av verden. I all hovedsak kan man si at kraner kan deles i to hovedgrupper; svingende kraner og ikke-svingende kraner.
Gummibuffere er nødvendig for å myke opp en kran i tilfelle kollisjon med blindveisstopp eller annen kran.
Sertifikatklasser
G20 – Andre typer med bokstavkode:
Kristian Larsen
Niels Kristian Ferdinand Larsen (født 2. februar 1895, død 19. juni 1972) var en dansk sportsutøver som deltok under de olympiske leker 1920 i Antwerpen.
Larsen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og sisteplass med 1324,833 poeng.
Alkekonge
Alkekonge (Alle alle) er en pelagisk dykkende sjøfugl og den minste av alkene (Alcini), en monofyletisk gruppe som tilhører familien alkefugler (Alcidae). Arten er trolig den mest tallrike sjøfuglarten i verden. Den globale bestanden er anslått til cirka 15 millioner par.
Matthew Modine
Matthew Avery Modine (født 22. mars 1959 i Loma Linda i California) er en amerikansk skuespiller. Han er blant annet kjent fra tittelrollen i Birdy, som high school-bryteren Louden Swain i Vision Quest, Joker i Stanley Kubricks Vietnam-drama Full Metal Jacket og som Fritz Gerlich i Hitler: The Rise of Evil.
Alkekonge
Beskrivelse
Alkekongen er en liten, tettbygd og kompakt alkefugl med korte bein og et kort, butt nebb. Fjærdrakten er svart på oversiden og hvit på undersiden. Nebb og lemmer er svarte. Om vinteren blir arten hvit i strupen, på halssidene og på brystet. Den blir omkring 17–20 cm lang og veier typisk 130–200 g.
Utbredelse og atferd
Alkekongen er en høyarktisk art som hekker på Baffinøya i Canada, på Grønland, Jan Mayen og Svalbard, samt på Frans Josef Land, Novaja Semlja og Severnaja Semlja i Russland.
Arten lever i store kolonier på fjellrike kyster med isfritt hav. Den bygger sitt reir i fjellsprekker og under store steiner. Den legger oftest bare ett egg som paret sammen ruger i mellom 28 til 31 døgn. Når ungene er flygedyktige etter cirka 27 døgn, forlater de reiret sammen med hannen og flyr ut til sjøen.
Slaget ved Little Bighorn
Little Bighorn er et fjellområde hvor et av de største slagene mellom indianere og de hvite foregikk, og er det største slaget under indianerkrigene der indianerne vant. Slaget var en del av Black Hills-krigen, som varte fra 1876 til 1877.
Slaget
I selve slaget møttes hundrevis av sioux- og cheyenne-indianerne det amerikanske 7. kavaleriregiment under ledelse av oberstløytnant George Armstrong Custer. Det amerikanske kavaleriet var sendt ut av den amerikanske stat for å stoppe gruppen av sioux- og cheyenne-indianerne, som ble ledet av blant andre Sitting Bull og Crazy Horse. USAs soldater hadde ikke ventet at indianerne hadde samlet så mange krigere som de hadde, og gjorde mange feil da de skulle disponere og plassere troppene sine. Custer beordret blant annet at troppen skulle deles i to, noe som skulle vise seg å bli fatalt for gruppen under hans ledelse. De ble drevet opp på en høyde der til slutt alle som en ble drept av indianerne, som angrep fra alle kanter.
Custer skal ha vært blant de siste fem til ti soldatene som døde.
Ettervirkninger
Selv om indianerne vant dette slaget, skulle nettopp dette få store konsekvenser for dem selv. Seieren førte til at «Den amerikanske staten» ble sterkt provosert og sendte inn større styrker for å stoppe det som ble oppfattet som et indiansk overtak.
Frykten som ble vakt, med store overskrifter i avisene, skapte en ny bølge indianerhat blant de hvite, med mord og massakrer i kjølvannet. Indianerne som hadde slåss ved Little Bighorn, inkludert deres leder Sitting Bull, var stadig på flukt.
Mens Sitting Bull og hans stamme flyktet til Canada, overgav de andre seg på grunn av sult og sykdom. Sitting Bull vendte noen år tilbake til USA og overgav seg til myndighetene. Indianerhøvdingen, som hadde vært en av de mest respekterte og største indianerlederne, ble senere med på Buffalo Bills omreisende sirkus i Amerika for å la seg vise fram.
Amerikanske historieskrivere har hatt en tendens til å kalle slaget for en «massakre», mens det som skjedde ved Wounded Knee kalles et «slag». Wounded Knee var imidlertid en massakre mot ubevæpnede menn, kvinner, barn og gamle, mens begge parter i Little Bighorn var bevæpnet.
Vin- og brennevinleverandørenes forening
Vin- og brennevinleverandørenes forening (forkortet VBF) er en nærings- og interesseorganisasjon for private importører og produsenter av vin og brennevin i Norge. Medlemmene er leverandører til Vinmonopolet, horeca samt til private tax-free-butikker på ferjer og flyplasser. VBF er fra 2017 bransjeorganisasjon i NHO Mat og Drikke.
VBF startet som Christiana Champagnegrossisters Forening i 1907, og skiftet etter krigen navn til Vin- og brennevinimportørenes forening (VBF). Dagens navn ble tatt i 2006, etter at produsenten Arcus ble medlem og foreningen dermed ikke bare besto av importører, men også en produsent.
VBF har ikke tariffansvar, medlemmene kan derfor også være medlem i rene arbeidsgiverforeninger, stort sett i NHO Mat og Drikke.
VBF arbeider for å fremme medlemmenes interesser på hovedsakelig to plan:
Foreningen fører hver måned statistikk over horeca-salget, og beregningene holder generelt anerkjent nivå.
Alkekonge
Utbredelse og atferd
Føden består i hovedsak av små krepsdyr, spesielt hoppekreps. Calanus glacialis dominerer i kalde vannmasser og Calanus finmarchicus (raudåte) i varme.
Underarter
Det er beskrevet to underarter; A. a. polaris, som hekker på Frans Josef Land, og den noe mindre A. a. alle, som forekommer innenfor resten av artens utbredelsesområde, inkludert Svalbard (der den er mest tallrike fuglearten).
Hannibalbakken
Hannibalbakken er en nedlagt hoppbakke i Kongsberg i Buskerud. Bakken ligger på vestsiden av byen, like ved Hannibal gruve, som den er oppkalt etter. Gruva er i sin tur oppkalt etter Hannibal Sehested, Norges stattholder mellom 1642 og 1651. Hannibalbakken var hjemmebane for blant annet brødrene Sigmund, Birger og Asbjørn Ruud, og var senere arena for NM normalbakke (senior) i 1978 og 1984, samt junior-NM 1986.
Eidselva (Nome)
Eidselva er ei elv i Nome kommune i Telemark. Den har utspring fra Flåvatn, og munner ut i Norsjø ved Ulefoss. Elva er en del av Skiensvassdraget og er 23,2 kilometer lang. Den har et nedbørfelt på 3 642,29 km² og middelvannføringen ved munningen er 106,71 m³/s. Over Vrangfoss kalles elva Straumen, mens strekningen mellom Lunde og Flåvatn også kalles Strengen.
Elva er en viktig del av Telemarkskanalen. På strekningen fra Ulefoss opp til Flåvatn er det anlagt fem sluseanlegg (14 slusekammer), med total løftehøyde på ca. 57 meter. Det er fem vannkraftverk i elva: Ulefoss og Aall-Ulefoss, Eidsfoss, Vrangfoss og Hogga.
Hannibalbakken
Etter at de tidligere bakkene i Perseløkka og Storåsen var blitt i minste laget, fant Sigmund Ruud stedet der en større bakke kunne bygges, og han og andre unge hoppere fra Kongsberg bygde bakken på dugnad. Hannibalbakken ble tatt i bruk i 1926. Bakkerekorden før 2. verdenskrig var 67,5 meter, satt av Arnholdt Kongsgård.
I 2004 ble det bestemt at Hannibalbakken skulle rives. Mangel på penger til å foreta rivingen gjorde imidlertid at bakken ennå sto i 2008, og bakken ble sikret og ryddet for busker og trær høsten 2008. I 2009 ble det bestemt at bakken med stillas, hopp og trapper likevel ikke skulle rives, men at den skal bevares som kulturminne. Kongsberg Skimuseum planla å sette opp ei informasjonstavle på sletta, og Kongsbergs to Rotaryklubber skal ta seg av rydding og vedlikehold av bakken. Flomlysanlegget i hoppbakken ble revet og dommertårnet nedbrent i en brannøvelse i desember 2017. Selve hoppbakken skal fremdeles bevares.
IL Skrim på Kongsberg arrangerte for øvrig NM på ski sammen med Vadsø Skiklubb i 2006, men da ble hopprennene avholdt i Tveitanbakken i Heddal og i Holmenkollbakken.
Zipaquirá
Zipaquirá ble grunnlagt 18. juli 1600.
James E. Webb
James Edwin Webb (født 7. oktober 1906 i Granville County i Nord-Carolina, død 27. mars 1992 i Washington D.C.) var en amerikansk pilot i United States Marine Corps under andre verdenskrig, og leder av romfarts­organisasjonen NASA fra 14. februar 1961 til 7. oktober 1968.
Zipaquirá
Zipaquirá har mange saltgruver, og er kjent for den underjordiske Saltkatedralen. Sentrum av byen har godt bevart arkitektur fra kolonitida.
Valle sokn
Valle er et sokn i tidligere Sør-Audnedal prestegjeld, Mandal prosti i Agder og Telemark bispedømme. Fra 1837 til 1843 var Valle en del av Undal formannskapsdistrikt. I 1844 dannet Valle og Spangereid sammen Sør-Audnedal kommune. Valle sokn var selvstendig kommune fra 1897 til 1964. Kommunen hadde navnet Sør-Audnedal (Audnedal ble opprinnelig skrevet Undal). Valle er nå en del av Lindesnes kommune.
James E. Webb
Webb hadde en sentral rolle under Apollo-programmet, selv om han gikk av før den første månelandingen fant sted i 1969 med Apollo 11.
Zipaquirá
Navnet Zipaquirá er muisca og betyr «Zipas land». Zipa var kongen av området i førkolumbisk tid.
Valle sokn
Det forekommer ofte navneforvekslinger mellom Valle sokn i Audnedal i Vest-Agder og Valle sokn i Setesdal i Aust-Agder.
James E. Webb
James Webb-teleskopet, etterfølgeren til det aldrende Hubble-teleskopet, er oppkalt etter ham. Teleskopet ble skutt opp 25. desember 2021.
Valle sokn
Kjente personer
Peder Claussøn Friis (1545–1614) var sogneprest i Valle fra 1566 til sin død. Han er kjent for sin interesse for geografi og historie. Han skrev boken «Norriges oc Omliggende Øers sandfærdige Besschriffuelse». Boken ble utgitt først 18 år etter hans død, i 1632. Videre var han den første som oversatte Snorres kongesaga til norsk: «Norske kongers Chronica». Den ble utgitt i 1633.
Karoline Herfurth
Karoline Herfurth (født 22. mai 1984 i Berlin) er en tysk skuespillerinne.
James E. Webb
Karriere
Webb fikk sin første utdannelse ved universitetet i Nord-Carolina ved Chapel Hill og ble tildelt graden Bachelor of Arts in Education i 1928. Han jobbet senere som offiser i United States Marine Corps, hvor han var i aktiv tjeneste som pilot i perioden 1930–1932. I årene 1934–1936 studerte Webb juss ved George Washington University Law School, og han fikk rett til å praktisere som advokat i Washington, D.C. fra 1936.
Science (album)
Science er et musikkalbum utgitt av den norske artisten Thomas Dybdahl i 2006. Albumet er Dybdahls fjerde album og er produsert av Dybdahl selv med hjelp av Øyvind Jakobsen. Albumet kom ut 18. september og debuterte på førsteplass på VG-lista og lå på listen i 20 uker. For albumet vant han Spellemannprisen 2006 i klassen mannlig artist.
Karoline Herfurth
Hun ble oppdaget av en talentspeider på skolen i 1994, og debuterte i fjernsynsfilmen Ferien jenseits des Mondes. Hennes første kinofilm var komedien Crazy fra 2000.
NHO Mat og Drikke
NHO Mat og Drikke er en medlemsstyrt og partipolitisk uavhengig arbeidsgiver- og næringspolitisk forening for virksomheter innen mat-, drikke- og bionæringen, tilsluttet Næringslivets Hovedorganisasjon (NHO).
Craig Anton
Craig Ward Anton (født 28. august 1962 i Omaha i Nebraska) er en amerikansk skuespiller. Han er kjent for rollen i Phil fra fremtiden, hvor han spiller Lloyd Diffy, serien går på Disney Channel, Han har også noen roller i MADtv. Han har en yngre bror Brian (født 1970) og to søstre, Toni (1964) og Megan (1977).
James E. Webb
Karriere
Webb hadde flere politiske stillinger i Washington, D.C., blant annet som sekretær for kongressmann Edward W. Pou, før han returnerte til marinekorpset i 1944 under den annen verdenskrig. Etter krigen returnerte han til Washington, hvor han jobbet som assistent for advokat og tidligere guvernør i Nord-Carolina, O. Max Gardner. Fra 1946 til 1949 var han leder for det amerikanske budsjettbyrået under president Harry S. Truman. I tillegg til sin omfattende politiske karriere, hadde Webb flere stillinger i privat sektor før han ble leder for NASA.
Leder for NASA
Webb ble innsatt som leder for NASA bare tre måneder før John F. Kennedy den 25. mai 1961 annonserte at USA innen utløpet av 60-årene ville sende en mann til månen og bringe ham trygt tilbake. Webb var i så måte en sentral person i realiseringen av det amerikanske Apollo-programmet og måtte bruke sin politiske erfaring for å opprettholde den politiske og økonomiske støtten til romprogrammet – især etter øvingsulykken i 1967 der tre astronauter mistet livet.
Webb forlot NASA i oktober 1968, et knapt år før Apollo 11 landet på månen. Han var den andre lederen av organisasjonen og ble etterfulgt av vitenskapsmannen Thomas O. Paine.
NHO Mat og Drikke
NHO Mat og Drikke organiserer mer enn 1.500 virksomheter over hele landet. Medlemsbedriftene sysselsetter nærmere 40.000 ansatte og arbeider innenfor mat- og drikkeproduksjon, skogbruk og tjenesteyting. Foreningen ble etablert i 2015. Administrerende direktør er Petter Haas Brubakk.
Medlemsorganisasjoner og særforbund
Følgende bransjeorganisasjoner er tilknyttet NHO Mat og Drikke:
Valle sokn
Kjente personer
Det er reist en statue av Peder Claussøn Friis ved Valle prestegård. Den er laget av Gustav Vigeland (1869–1943), som hadde sine ungdomsår på gården Mjunebrokka på Vigeland i Valle (nå Lindesnes) kommune.
Karoline Herfurth
Gjennom rollen i kinofilmen Mädchen, Mädchen fra 2001 ble hun kjent for et større publikum.
Ved siden av sin virksomhet som skuespiller er hun aktiv i et barnesirkus.
Hamstere
Hamstere er små gnagere i underfamilien Cricetinae. Denne underfamilien inneholder rundt 18 arter, klassifisert i seks eller sju slekter.
De fleste har fleksible kinnposer som når fra kjevene og bak til skuldrene. Disse posene brukes for å frakte mat tilbake til hulene sine.
Hamstere er skumring- og nattaktive dyr som regnes som altetere. Hovedføden består av frø, frukt og plantemateriale, men de spiser også insekter når sjansen byr seg.
Hamstere er nærsynte og fargeblinde, og bruker primært luktesansen for å navigere.
Hamstere er populære kjæledyr.
Frisk hamster
En frisk hamster er oppmerksom og livlig. Den har blanke øyne uten utflod og en fuktig, men ikke rennende nese. Pelsen er silkeglatt og tykk og skal være ren rundt endetarmsåpningen. Kroppen skal være jevnt rørformet. De fleste hamstere sover hele dagen fordi de er nattdyr.
Renslighet
Hamstere vasker seg i sand, men de slikker, rengjør seg og steller pelsen sin godt også. Først slikker den forpotene som den bruker som kam. Så vasker den ansiktet og gnir seg i øynene, bartene og ørene.
Dvale
I naturen kan hamsteren gå inn i en lett dvale når temperaturen synker under 14 til 20 ℃. Dette blir ikke regnet som en ekte dvale, siden hamsteren våkner omtrent hver femte dag for å spise og gjøre fra seg. Hvis temperaturen faller samtidig som lysmengden blir kortere pr. dag, kan den gå i dvale. En hamster som har gått i dvale vil våkne av seg selv om den får være i fred i et oppvarmet rom.
Føtter og klør
Når hamstere spiser, sitter de på bakbena og holder maten med forbena. De bruker også forbena når de skal tømme eller fylle kinnposene.
Mat
Hamsteren er kjent for å hamstre mat. Når den spiser, skuffer den først maten inn i en av kinnposene sine, så legger den maten inn i redet sitt, eller på en annen plass den har valgt ut. Som oftest legger den maten i huset sitt eller et sted den er ofte.
Forstå hamsteren
Dersom hamsteren legger ørene ned på hodet og hever potene, signaliserer den frykt eller forsvar. Hvis hamsteren frykter større individer, vil den skyte halen i været for å signalisere underkastelse. Dersom hamsteren blir skremt, kan den legge seg ned og spille død.
Dersom hamsteren føler seg usikker, vil den legge seg flat, og smyge seg langs bakken.
Når hamsteren er avslappet og rolig, henger potene foran magen og den står på to ben mens ørene står opp. En annet tegn på at hamsteren trives er at den vasker seg grundig.
Hamstere liker spesielt solsikkefrø
Gullhamster
Gullhamsteren er i vill tilstand alteter. Den lever av frø og grønne planter, men spiser også små insekter og larver hvis den får sjansen. Når hamsteren er i fangenskap er den avhengig av å få animalske proteiner gjennom maten. Hamstere bør derfor få litt kjøtt i kostholdet. Hamsteren spiser i tillegg frisk frukt eller grønnsaker som eple, pære, agurk, salat, gulrot, løvetann, kløver og lignende. En hamster som får dårlig kost, blir mer utsatt for sykdom.
Historie
I 1839 fikk gullhamsteren et latinsk navn av den britiske zoologen George Waterhouse. Den ble oppdaget i nærheten av den syriske byen Aleppo. Han kalte funnet sitt Cricetus auratus, som betyr gyllen hamster. I begynnelsen av forrige århundre trodde mange at gullhamsteren var utryddet. Men i 1930 fant en professor fra en zoologisk avdeling ved universitetet i Jerusalem en gullhamsterhunn og hennes unger i den syriske ørkenen. De ble fanget og satt til avl. Disse ble forfedre til alle gullhamstere som nå finnes i verden.
Arter i fangenskap
Selv om er 18 ulike hamsterarter i naturen, men kun 5 av disse er lov å holde som kjæledyr i Norge. Av disse er syrisk gullhamster den desidert vanligste arten.
Daniel Craig
Daniel Wroughton Craig (født 2. mars 1968 i Chester i Cheshire) er en britisk skuespiller. Craig er best kjent for rollen som den britiske agenten James Bond, men har spilt i flere andre storfilmer, blant andre München, Det gylne kompasset (som var basert på Philip Pullman s roman med samme tittel), Road to Perdition (2002) med Tom Hanks og Paul Newman, og gjennombruddsfilmene Lara Croft: Tomb Raider og Spectre.
James Bond
Da det ble kjent at Craig skulle spille James Bond brøt det ut store protester i ulike fora på Internett. Bond-fans truet med å boikotte den kommende filmen, fordi Craig ikke var høy og mørk slik som sine forgjengere. Craigs første James Bond-film, Casino Royale, hadde premiere 14. november 2006 og spilte inn totalt 594 239 066 dollar på verdensbasis, noe som gjorde filmen til historiens mest innbringende James Bond-film.
Etter premieren på Casino Royale fikk Craig rosende omtaler for sin rolleprestasjon. I 2006 ble Craig invitert til å bli medlem av Academy of Motion Picture Arts and Sciences. Craig har selv sagt at hans favoritt blant tidligere Bond-skuespillere var skotten Sean Connery, særlig i filmen From Russia with Love fra 1963.
Den 23. desember 2010 kunngjorde produksjonsselskapet at Craig hadde signert en kontrakt for fem fremtidige James Bond-filmer, noe som ville slå Roger Moores rekord på syv filmer i rollen som Bond. Den 8. september 2012, like før premieren på Skyfall ble det imidlertid opplyst at Craig kun skulle spille i totalt fem filmer, ikke åtte som annonsert i 2010. Skyfall ble en ny kommersiell suksess.
Cowboys & Aliens
Craig spilte mot Harrison Ford og Olivia Wilde i Cowboys & Aliens, en amerikansk science-fiction film, basert på en tegneserieroman med samme navn.
Privatliv
I 1992 giftet Craig seg med skuespilleren Fiona Loudon. Sammen har de datteren Ella. Paret skilte seg i 1994. Etter skilsmissen var han sammen med den tyske skuespilleren Heike Makatsch i syv år, frem til 2001. Han var sammen med filmprodusenten Satsuki Mitchell fra 2004 til 2010. Craig og skuespilleren Rachel Weisz ble sammen i desember 2010, og de giftet seg den 22. juni 2011 i en privat seremoni i New York City.
I oktober 2008 betalte Craig 4 millioner pund for en leilighet i nærheten av Regents Park i London.
Craig er Liverpool F.C.-supporter.
Superstars (norsk TV-program)
Superstars er et norsk sportsrelatert gameshow ledet av Heidi Tjugum og Pål Gleditsch som gikk på TV3 i 1997. I dette programmet konkurrerte noen av Norges beste idrettsutøvere i uvanlige sportsgrener. Igjennom 15 øvelser skulle de testes i styrke, hurtighet, utholdenhet og presisjon. Vinneren ble titulert «Årets Superstar» og fikk 300 000 kr. Programmet gikk på tirsdager.
48 norske idrettsutøvere deltok i programmet (halvparten menn og kvinner). Hver deltager fikk opptil 10 000 kroner for å stille til start. Opptakene ble gjort i løpet av en uke i juli, på Mellbystrand i Sverige.
Programmet var TV3s storsatsing høsten 1997.
Seertall
Programmet ble ingen seersuksess. Det ble i snitt sett av ca. 115 000, mens finalen, som var den mest sette episoden, ble sett av 181 000.
Superstars ble oppfattet som en konkurrent til det langt mere suksessfulle Mestermøtet, som gikk på TV 2.
Acts of Union 1707
Acts of Union var to lover som ble vedtatt av Det engelske parlamentet og Det skotske parlamentet i 1707 som avslutning på forhandlingene om en union mellom kongerikene England (med Wales) og Skottland. Loven hadde to virkninger: Opprettelsen av kongeriket Storbritannia, og oppløsningen av de to parlamentene, som ble erstattet av Det britiske parlamentet.
Bakgrunn
Det hadde tre ganger tidligere, i 1606, 1667 og 1689, blitt gjort forsøk på å innføre en union mellom de to rikene, som siden 1603 hadde hatt felles monark. Disse hadde slått feil, og forsøket i 1707 var det første som oppnådde den nødvendige støtte i begge parlamenter. Grunnene til flertallet var forskjellig i de to landene.
For Englands del ønsket man å sikre en protestantisk tronfølge slik den engelske Act of Settlement av 1701 foreskrev; Skottland hadde sin egen Act of Security'' og kunne dermed velge en annen monark. Dersom ordningen med felles monark skulle bortfalle fryktet man at skottene kunne inngå allianser mot England, også om de skulle velge en protestantisk monark.
Skottene ønsket dels å bruke engelske subsidier for å rette opp de økonomiske problemene som ble forårsaket av den feilslåtte Dariénplanen, og del å fjerne engelske handelssanksjoner som hadde blitt innført i Alien Act av 1705 for å presse Det skotske parlamentet til å akseptere Act of Settlement'' som sin tronfølgeordning.
Traktaten som dannet grunnlaget for loven bestod av 25 artikler, hvorav femten var av økonomisk karakter. I Skottland stemte man over hver artikkel separat, og flere klasuler ble delegert til underkomitéer for videre behandling. Artikkel 1 dreide seg om det politiske prinsippet om en union, og dette fikk i Skottland majoritet med 115 stemmer mot 83 den 4. november 1706. For å minske opposisjon fra Den skotske kirke ble det også vedtatt en lov som sikret en presbyteriansk kirke. Den kirkelige ledelsen ble da vennlig innstilt mot unionen, men lenger ned i rekkene var det fortsatt opposisjon. Til slutt vedtok Det skotske parlamentet hele traktaten med 110 mot 67 stemmer den 16. januar 1707.
Årsaken til at man lyktes i å få flertall skyldtes i stor gard svakhet og splittelse blant de forskjellige opposisjonsgruppene. Mange av de som satt i parlamentet hadde også investert mye i Dariénplanen, og artikkel 14 slo fast at Skottland ville få overført 398 085 engelske pund som kompensasjon for det fremtidige fellesansvaret for den engelske nasjonalgjelden. Disse pengene ble for i stor grad brukt til å kompensere Darién-investorene.
Det forekom også økonomisk overtalelse. 20 000 engelske pund, tilsvarende 240 000 skotske pund, ble sendt til jarlen av Glasgow. James Douglas, 2. hertug av Queensberry, som var dronningens kommissær i parlamentet, fikk det meste av disse pengene, 12 325 engelske pund. Noe av pengene ble brukt til å betale spioner, blant annet Daniel Defoe. Han rapporterte om voldelige protester mot unionen og skrev at «en skotsk mobb er den verste typen av sitt slag» og at «for hver skotte som er for er 99 mot».
Det stemmer at unionen ikke var allment populær i den skotske befolkningen. Det ble sendt mange appeller til parlamentet, og det var store protester i Edinburgh og andre skotske byer. Uroen var såpass stor at parlamentet innførte unntakstilstand. Mange protester ble sendt gjennom lokale myndigheter, og parlamentet mottok skriv fra hele landet. Den dagen traktaten ble signert ble «Why should I be so sad on my wedding day?» spilt på klokkespillet i St. Giles' katedral i Edinburgh.
Virkninger av loven
Lovene hadde bestemmelser om at Skottland skulle sende skotsk adelsmenn som representanter til House of Lords, at Den skotske kirke fortsatt skulle være statskirke i Skottland, at Court of Session skulle fortsette sitt virke og at skotske lover fortsatt skulle være gyldige. Unntaket fra dette var at Act of Settlement erstattet Act of Security, og at alle lover som var direkte i strid med Acts of Union og traktaten som lå til grunn for den ble avskaffet.
Det ble innført tollunion og valutaunion, med det engelske pundet som grunnlag for det nye britiske pundet.
Fordi de to parlamentene hadde utviklet seg på forskjellig måte var det i starten en del vansker. Eksempler på ulikheter er at den engelske doktrinen om parlamentets suverenitet i alle sider ved nasjonens liv ikke eksisterte i Skottland, og at Det skotske parlamentet hadde et ettkammer-system mens det engelske hadde to kamre. Det nye parlamentet tok i svært stor grad over ordninger fra det engelske, mens de skotske tradisjonene forsvant.
Motstanden mot unionen levde videre i Skottland, spesielt i forhold til at parlamentet nå var langt unna i London. Skottland opplevde heller ikke den økonomiske vekst som mange hadde forutsagt ville komme. Det ble avholdt en folkeavstemning om skotsk uavhengighet 18. september 2014. Nei-siden vant med 55,3% av stemmene, og Skottland forble i unionen.
First Folio
Boken er trykt i folio-format, og inneholder 36 skuespill. Den ble redigert av dikterens kolleger John Heminges og Henry Condell om lag sju år etter Shakespeares død. 18 av skuespillene var tidligere utgitt i separate bind i oktavformat, men First Folio er det eldste og eneste pålitelige kilden til om lag tjue av stykkene, og regnes også som en vesentlig kilde til tekstkritiske studier av de øvrige stykkene.
Verket inneholder alle stykkene som vanligvis regnes for å være skrevet av Shakespeare, med fire unntak: Pericles, Prince of Tyre og The Two Noble Kinsmen, og de to tapte stykkene Cardenio og Love's Labour's Won.
NBL
NBL kan vise til:
Tunisias kvinnelandslag i håndball
Tunisias kvinnelandslag i håndball er Tunisias offisielle landslag for kvinner innen håndball som representerer landet i internasjonale turneringer.
Kretsreformen i Sachsen i 1994 og 1996
Kretsreformen i Sachsen i 1994 og 1996 var en administrativ reform som ble vedtatt av Sachsens landdag den 24. juni 1993. Reformen innebar at 48 kretser (Landkreise) og 6 kretsfrie byer, som ble opprettet i 1952, ble erstattet av 22 nye kretser og 7 kretsfrie byer. Landkreis Döbeln ble ikke berørt av reformen.
Revolusjonsdebatten
Revolusjonsdebatten var en britisk offentlig diskusjon om den franske revolusjon og varte fra 1789 til 1795. Debatten tok form av en pamflettkrig, som for alvor startet med Edmund Burkes Reflections on the Revolution in France (1790) (norsk oversettelse: «Betraktninger over revolusjonen i Frankrike»). Burkes pamflett overrasket mange ved å støtte det franske aristokratiet, mens han hadde støttet de amerikanske kolonistene i deres opprør mot det britiske overherredømme.
Kretsreformen i Sachsen i 1994 og 1996
De 7 kretsfrie byene etter reformen var Chemnitz, Dresden, Görlitz, Hoyerswerda (fra 1. januar 1996), Leipzig, Plauen og Zwickau.
Revolusjonsdebatten
Mange skribenter reagerte med å forsvare den franske revolusjonen, blant dem Thomas Paine, Mary Wollstonecraft og William Godwin. Alfred Cobban karakteriserte debatten som «kanskje den siste virkelige diskusjon om de fundamentale politiske prinsipper i Storbritannia.» Argumentene fra de som sto mot Burke skulle bli sentrale ved fremveksten av den radikale arbeiderbevegelsen på 1800-tallet. De fleste britene støttet stormingen av Bastillen i 1789 i håp om at den franske kongemakten ville avgrenses av en mer demokratisk styreform. I desember 1795, etter skrekkveldet og krig mot Frankrike var det få briter som fremdeles støttet revolusjonen.
Kretsreformen i Sachsen i 1994 og 1996
I april 1991 besluttet delstatsregjeringen å opprette nye kretser med minimum 125 000 innbyggere. Lovutkastet ble vedtatt den 29. juni 1992 og sendt ut til høring blant de berørte kretsene.
Revolusjonsdebatten
Burkes Reflections
Burke skrev dels som et tilsvar til en preken av presten Richard Price og argumenterte for at en revolusjon som den i Frankrike lett kunne føre til mer undertrykking. Burke hadde tidligere støtte whig-partiet, han hadde vært kritisk til kongemakten, han hadde støttet de amerikanske revolusjonære og han hadde kritisert korrupsjon og vanstyre i britisk India, mange i Storbritannia forventet derfor at han ville støtte revolusjonen i Frankrike. Når han ikke gjorde det så sjokkerte det almenheten og de fleste av hans venner og støttespillere. Burkes bok var en suksess, på tross av en stiv pris (3 shilling) så ble 30 000 eksemplarer solgt på to år.
Kretsreformen i Sachsen i 1994 og 1996
Forslaget ble delvis behandlet av Fristaten Sachsens forfatningsdomstol, grunnet klager om lovligheten av å oppløse kretsene Landkreis Dresden-Land, Landkreis Hoyerswerda, Kreis Kamenz, Landkreis Plauen, Landkreis Oelsnitz, Landkreis Reichenbach, Landkreis Auerbach og Landkreis Klingenthal. I juni / juli 1994 påpekte domstolen mangler i de klagende partenes deltagelse i den lovgivende prosessen, og loven ble delvis opphevet.
Revolusjonsdebatten
Burkes Reflections
Burkes pamflett forsvarte prinsipper som: «patriarkalsk ledelse, lojalitet, ridderlighet, prinsippet om arv» og eiendomsrett. Liberale motstandere som William Godwin, Thomas Paine og Mary Wollstonecraft argumenterte i stedet for republikansk styresett, jordbrukssosialisme og anarki. De fleste av de som i debatten ble regnet som radikale delte de samme ideene, «en følelse av personlig frihet og selvstendighet», «troen på borgerlige dyder», hat mot korrupsjon, motstand mot krig fordi det bare tjente makthaverne, kritikk av monarkiet og adelsskapet med dets antatte ønske om å ta makt fra underhuset.
Burke kritiserte de mange britiske intellektuelle og skribenter som hadde støttet de innledende fasene av den franske revolusjonen. De radikale så utviklingen i Frankrike som tilsvarende Storbritannias egen ærerike revolusjon i 1688. Burke mente imidlertid at en mer passende sammenligning var den engelske borgerkrigen (1642–1651) hvor Karl I av England ble henrettet i 1649. Han så den franske revolusjon som et voldelig opprør mot en legitim regjering og holdt det syn at borgerne kun i unntakstilfelle har rett til å gjøre opprør. Sivilisasjon og styresett hevdet Burke, er et resultat av sosial og politisk konsensus, deres tradisjoner kan ikke utfordres, resultatet vil bli anarki.
Kretsreformen i Sachsen i 1994 og 1996
Delstatsregjeringen ble etter dette tvunget til å gjøre tre endringer i loven: Den 6. september 1995 ble det vedtatt endringer av lovforslaget som angikk kretsene Meißen-Radebeul og Landkreis Westlausitz-Dresdner Land; samme dato ble det foretatt endringer i loven som angikk dannelsen av Vogtlandkreis, og den 23. mai 1996 ble det vedtatt endringer i loven som angikk dannelsen av Niederschlesischer Oberlausitzkreis.
Blue Bayou
«Blue Bayou» er en amerikansk sang med melodi og tekst av Roy Orbison og Joe Melson.
Insekthotell
thumb|Enkle hus for leirveps og murerbier, og deres parasitter. Bambuspinner nederst, kubber til høyre og i midten en kasse med innvendig kassett kantet med pleksiglass som tillater innsyn.Magne Flåten Insekthotell er en kunstig skapt bolig for hullrugere i insektverdenen. Henges den på et solfylt sted blir den gjerne besøkt hele sommeren i flere år.
Blue Bayou
Roy Orbisons versjon
«Blue Bayou» er en klagende ballade, utgitt av Orbison som singlen Monument 824 1. august 1963 (med rocksangen «Mean Woman Blues» på den andre siden). Produsent var Fred Foster.
Insekthotell
Insektenes «fuglekasse»
Hos fuglene er det hakkespettene som lager nye hull, senere er hullene bolig for mange andre skapninger som fugler, flaggermus, mår og ekorn. Siden det er mangel på gamle hull, er det konstant boligmangel. Som hakkespettene er det også en rekke insekter som lager hull i trær, blant annet trebukker. På samme måte som i fugleverdenen brukes disse hullene av mange andre etterpå. Mest solitære bier og veps, samt deres parasitter. Disse vepsene og biene lever ikke i samfunn som stikkevepsene og honningbiene, men som enkeltindivider og bruker gamle trebukkganger som oppvekstkammer for neste generasjon.
Blue Bayou
Roy Orbisons versjon
«Blue Bayou» er også med på Orbisons album In Dreams (1963) samt på hans posthumt utgitte album A Black & White Night Live (1989) fra HBOs TV-special i 1988.
Insekthotell
Insektenes «fuglekasse»
thumb|Gullveps ser på leirveps som bygger, og venter på å slippe tilHuib Koel
Blue Bayou
Roy Orbisons versjon
Den best kjente versjonen er imidlertid Linda Ronstadts coverversjon fra 1977, som ble en topp ti pop, country og easy listening-single i USA.
Linda Ronstadts versjon
Ronstadt utgav den på singlen Asylum E-45431 23. august 1977. Produsent var Peter Asher. Den var hentet fra albumet Simple Dreams.
Insekthotell
Levevis
Er det en murerveps, vil den fylle hullet med insekter den har bedøvet med stikkebrodden. Byttet blir bare bedøvet og ikke drept, for da holder det seg lengre ferskt. Når det er sånn passe med bedøvede insekter i hullet, legger hun ett egg i hullet og murer igjen hullet med leire. Kort tid etterpå klekker egget og larven begynner å spise av matpakka vepsemor la igjen til den. Når maten er spist, forpupper larven seg og venter til en varm sommerdag året etter før den klekker og graver seg ut. De solitære biene har en lignende livshistorie. Forskjellen er at biemor fyller hullet med pollen og nektar i stedet for bedøvede insekter.
Parasitter
Tilsynelatende er dette rene idyllen, med larver som er fint forsørget av en god mor som også har sikret avkommet et trygt oppvekstmiljø. Men selvsagt er det noen som lever av andres arbeid. De utrolig vakre gullvepsene er gjøker i insektverdenen. De inspiserer hullene, og der de finner et egg med matpakke ser de sitt snitt til å legge sitt eget egg, før åpningen blir murt helt igjen. Der gullvepsen slipper til, er det dens unge som krabber ut året etter. Så heng vepsekassa opp i solveggen og følg med på alle de små dramaene som kan komme til å skje hele sommeren – de forskjellige artene har forskjellig flyvetid fra vår til høst.
Blue Bayou
Linda Ronstadts versjon
Den ble også populær i en spanskspråklig versjon kalt «Lago Azul».
Insekthotell
Parasitter
thumb|Bambus insekthotell brukt av hornmurerbie Osmia bicornisMagne Flåten